💜💜සිංහල පරිවර්තනය : සුලෝචනා ජයකොඩි💜💜
මම ළඟදී එයාව දැක්කේ නෑ.
-ඔව්, බොහොම ස්තුතියි. -ඔව්.
දැන් අපි මොකද කරන්නේ?
පරීක්ෂණේ පටන් ගන්න කලින් එයාව හොයාගත්තේ නැත්නම් අපි ඉවරයි.
දවස් ගාණක් තිස්සේ එයා ගැන කිසිම ආරංචියක් නෑ.
එයා කොහෙ හරි පැනලා ගියේ නෑ නේද?
හලෝ, දෝ රා-ඉක් මහත්තයාද?
පොලිසියෙන් කතා කරන්නේ.
මොකක්?
පොලිස් ස්ථානය
ඔයා එයාගේ භාරකරුද?
මම එයාගේ නීතිඥයා.
එයා ලිපිනය දෙන්න බෑ කියලා
යන්න තැනක් නෑ කියලා කෑ ගැහුවා.
කරුණාකරලා ඇවිත් එයාව එක්කන් යන්න.
අපි මෙයාව ගෙදරට දාමු.
ළඟින් දැම්මොත් එයා තනියම යයිනේ.
එයා ගෙදර යන්න බෑ කිව්වාලුනේ.
එච්චර දේවල් වෙලත් එයා කොහොමද ආයේ එහෙ යන්නේ?
ඒක එයාගේ ප්‍රශ්නයක්නේ!
එතකොට ඔයා මෙයාව ඔයාගේ ගෙදර එක්කන් යනවද?
මේ හරියේ ඕන තරම් මොටෙල්, සෝනා තියෙනවනේ.
මම මෙයාව කොහෙට හරි...
අමාරු නම් මට දෙන්න. මම උස්සගෙන යන්නම්.
ඕන නෑ, ඔයාට මෙයාව උස්සගන්න බෑ.
දැන් අපි ආවට පස්සෙද ඔයා ඕක කියන්නේ.
මෙයා ඇත්තටම අයිඩොල් කෙනෙක්ද? ඇයි මෙච්චර බර?
මේක මොන වදයක්ද මන්දා?
මේක හරි නෑ. මම මෙයාව මගේ ගෙදර එක්කන් යන්නම්.
කොහොමද එයා ඔයාගේ ගෙදර ඉන්නේ?
ඔයාගේ ගෙදර රහස් අහන්න ගැජට් හයි කරලනේ තියෙන්නේ. අනික අමුතු අමුතු දේවලුත් තියෙනවනේ.
ඉක්මනට එළියට එන්න.
-ඒ වුණාට මෙයා පිරිමි කෙනෙක්නේ, ඔයා... -නිකන් යන්න හලෝ යන්න.
හරි හරි, මම යනවා.
අඩුම ගානේ වතුර වීදුරුවක්වත් දුන්නේ නෑනේ.
ඒක විතරද හේතුව?
මොකද ඔය කන්න වගේ බලන් ඉන්නේ?
මට හිතුණේ
ඔය හිතේ තියෙන පරණ කහට ටික අරින්න මේක හොඳ වෙලාවක් කියලා.
ඒක නිදහසට කාරණාවක් නෙවෙයි.
අපි මෙයාව කොහෙට හරි දාලා ගිහින්, එයා අතුරුදහන් වුණොත් අපි ඉවරයි.
ඇත්තටම, ඔයාට පොඩ්ඩක්වත් බය හිතෙන්නේ නැද්ද?
මොකට බය වෙන්නද?
මොකක්?
ඔයා කියන්නේ රා-ඉක් මිනීමරුවෙක් වෙන්න ඇති කියලද?
ඔව්. ඇත්තටම, ඔයා තාම දන්නේ නෑනේ.
බය නැද්ද?
මට බයයි.
ඒකනේ, එහෙනම්...
ඇත්තටම මට හිතුණා
එයා ඇත්තටම ඒක කළා නම් මොකද කරන්නේ කියලා.
මම එයා වෙනුවෙන් කරපු කැපවීම් නිසා එයා රකුසෙක් වුණා නම් මොකද කරන්නේ කියලා.
අන්න ඒකටයි මම ඇත්තටම බය.
හැබැයි ඒක වෙනම දෙයක්.
දැනට මම එයාගේ නීතිඥයා.
ඉතින් මම මගේ සේවාදායකයාව අන්තිම වෙනකම් ආරක්ෂා කරන්න ඕනේ.
03 කොටස
මට විශ්වාස කරන්න බෑ
රා-ඉක් මගේ ගෙදර,
මගේ කාමරේ, මගේ ඇඳ උඩ නිදාගෙන ඉන්නවා කියලා.
යන්න එපා.
අනේ යන්න එපා.
මොකක්?
ඔයා නැගිටලාද?
ලොකු දෙයක්. මම හිතුවේ ඔයාට සිහිය එන එකක් නෑ කියලා.
මම මේ මොනවද කියවන්නේ? කලබල නොවී ඉන්න ඕනේ.
ආයේ හමුවීම සතුටක්.
දෝ රා-ඉක් මහත්තයා,
මගේ ගෙදරට සාදරයෙන් පිළිගන්නවා.
මතක නැද්ද?
ඊයේ රෑ ඔයා ගැන කියලා පොලිසියෙන් මට කතා කළා.
ඔයා...
ඊයේ පොලිසියෙන් මට කතා කළා.
ඔයා බීලා පාක් එකක වැටිලා හිටියා කිව්වා.
මම ඔයාගේ ගෙදර දොරේ පාස්වර්ඩ් එක දන්නේ නෑනේ,
ඔයාව නිකන් මොටෙල් එකකට දාන එකත් හරි නෑ වගේ හිතුණා.
ඒකයි මම ඔයාව ඉස්සෙල්ලාම මෙහෙට එක්කන් ආවේ.
පොඩ්ඩක් ඉන්න!
පොඩ්ඩක් ඉන්නකෝ!
මේක නඩුකාරයෝ එවපු සිතාසියක්.
ඔයා ආයෙත් බෑ කිව්වොත් එයාලා වරෙන්තුවක් අරන් ඔයාව හිරේ දායි.
ඔයාට ඕන නම් යන්න පුළුවන්, හැබැයි මගේ කෝල් ගන්න ඕනේ.
ඔයා ආයෙත් අතුරුදහන් වුණොත් මටත් ප්‍රශ්න ඇති වෙයි...
ඔයා කොහෙද යන්නේ?
මැන්ග් නීතිඥතුමිය!
ඔයා එයාව නිකන්ම යන්න දෙනවද?
මරණයට කෙලින්ම හේතුව වෙලා තියෙන්නේ
පපුවට ඇනුණු පිහි පාර නිසා අධික ලෙස ලේ වහනය වීමයි.
එයා ආත්මාරක්ෂාවට සටන් කරපු සලකුණු නෑ.
එයාට පහර දෙනකොට එයා හිටියේ හාංකවිසියක්වත් නැතුව.
ඒ කියන්නේ එක්කෝ එයා මිනීමරුවාව දැක්කේ නෑ,
නැත්නම් මිනීමරුවා එයා විශ්වාස කරපු කෙනෙක්.
මම දැනගෙන හිටියා.
මම දිගටම කිව්වේ දන්න කෙනෙක් කියලා.
හැබැයි අමුතු දෙයක් තියෙනවා.
පිහිය හතරවෙනි සහ පස්වෙනි ඉල ඇට අතරින් හරියටම ගිහින්
හදවත පසාරු කරගෙන ගිහින් තියෙනවා.
ඒ කියන්නේ එක පාරක් ඇනපු පාරකින් තමයි මැරිලා තියෙන්නේ.
ඔයා කිව්වා නේද අත්අඩංගුවට ගන්නකොට එයා හොඳටම බීලා හිටියේ කියලා?
අනික එයා කාංසාවට බොන බෙහෙතුයි නිදි පෙතියි බීලා තිබුණා.
එහෙම සිහියක් නැති කෙනෙක් කොහොමද එච්චර හරියටම ඇන්නේ?
සමහර විට එයා නිකන් අත පය වැනුවම වදින්න ඇති.
එහෙම වෙන්න පුළුවන්නේ.
සාමාන්‍යයෙන් නම් හරි අමාරුයි
හොඳටම බීලා ඉන්නකොට මෙච්චර නිවැරදිව අනින එක.
ඔයා හරි.
ඔයා කිව්වනේ මරණ පරීක්ෂණෙන් මොනවා හරි හොයාගන්න පුළුවන් වෙයි කියලා.
ඒත් අපිට තාම හරි සාක්ෂියක් නෑනේ.
සැකකාරයගෙන් ප්‍රශ්න කරන වෙලාවත් ළඟයි, ඒත් අපේ අතේ කිසිම තුරුම්පුවක් නෑ.
මට නම් ෂුවර් ඒ පිස්සා තමයි මේක කළේ කියලා.
ඔයා කිව්වා නේද එතන ආයුධයක් තිබුණේ නෑ කියලා. කන්ග් වූ-සොන්ග්ගේ ෆෝන් එකත් නෑනේ.
වෙන කවුරුත් ඇතුළට ගියෙත් නැත්නම්, එළියට ආවෙත් නැත්නම්, කෝ ඒ බඩු?
මේ කිසි දෙයක් ගැළපෙන්නේ නෑ.
අපි සීසීටීවී බලන ඒරියා එකයි වෙලාවයි තව වැඩි කරනවා.
එදා වැස්ස නිසා වීඩියෝ වල පැහැදිලි නෑ,
ඒත් අපි ළඟදීම මොනවා හරි හොයාගන්නවා...
ඔයා දන්නවනේ
සැකකරු ප්‍රතික්ෂේප කරනකොට, සාක්ෂි තමයි වැදගත්ම දේ කියලා?
අනිවාර්යයෙන්ම.
ඒක නිසා මට සාක්ෂි ගෙනත් දෙන්න.
-එතකොට අපිට පුළුවන් එයා ලවා ඇත්ත කියවගන්න. -හරි.
දෝ රා-ඉක්ව මරනු!
-මරනු! -මරනු!
කන්ග් වූ-සොන්ග්ට පණ දෙන්න!
-පණ දෙන්න! -පණ දෙන්න!
දෝ රා-ඉක්ව මරනු!
-මරනු! -මරනු!
කන්ග් වූ-සොන්ග්ට පණ දෙන්න!
හැමදාම ඔහොම තමයි.
ළඟක් වෙනකම් මම කළේ රා-ඉක්ට ආදරෙයි කිය කිය එන
ෆෑන්ස්ලව එළවන එක.
ආයුබෝවන්, මම ජෑන්ග් හන්-ගු. රා-ඉක්ගේ මැනේජර්. අපි ෆෝන් එකෙන් කතා කළානේ.
මම දෝ රා-ඉක් වෙනුවෙන් පෙනී ඉන්න නීතිඥ මැන්ග්.
ඔව්.
වාඩි වෙන්න.
ජෑන්ග් හන්-ගු,
එයා පටන් ගත්ත දවසේ ඉඳන් ගෝල්ඩ් බෝයිස් එක්ක හිටියේ.
ෆෑන්ස්ලා අතර එයා ප්‍රසිද්ධ එච්චර හොඳ කෙනෙක් විදිහට නෙවෙයි.
යකෝ! මෙහෙන් පලයන්!
එළියට!
ඔයාට හරිම අමාරු ඇති.
මට ආරංචි වුණා එදා රෑ ඔයා තමයි මුලින්ම ඒක දැක්කේ කියලා.
ඔව්, ඇත්ත.
මට තාම හිතාගන්න බෑ.
එතන තව කෙනෙක් හිටියා නේද?
රා-ඉක්ගේ ගෙදර වැඩ කරන කෙනා.
චොන්ජු මහත්මියද?
මට ආරංචි වුණා එයා ගාව විතරයි ගෙදර යතුර තියෙන්නේ කියලා.
මම මේ කල්පනා කළේ එයාට ඒක කවදා හරි නැති වෙලා තියෙනවද කියලා.
මම හිතන්නේ නෑ, එයා හරිම පිළිවෙලයි.
එයා රා-ඉක්ගේ ගෙදර වැඩ කරනවා
අවුරුදු දහයක් තිස්සේ, කවදාවත් එහෙම දෙයක් වෙලා නෑ.
ඒකයි එයා මෙයාව විශ්වාස කරන්නේ.
එයා හරි. ෆෑන්ස්ලා අතරත් එයා හරි ප්‍රසිද්ධයි.
රා-ඉක් කාටහරි ස්තුති කරන හැම වෙලාවකම එයා ගැනත් කියනවා.
ඇතුළට එන්න.
සර්, මේ නීතිඥ මැන්ග් සේ-නා.
හෙලෝ.
ගුම් බෝ-සෑන්ග්, ගෝල්ඩී එන්ටර්ටේන්මන්ට් එකේ CEO.
එයා නිවාඩුවක්වත් නොදී අපේ කොල්ලන්ගෙන් ගන්න පුළුවන් උපරිම වැඩ ගත්තා,
බලන්නකෝ එයා ඉන්න සැප.
ප්‍රශ්නේ පටන් ගත්ත ගමන්ම, එයා බැලුවේ කොන්ත්‍රාත් එක ගැන.
මහා තිරිසනෙක්.
නෑ, ඒක නිකන් කටකතාවක් විතරයි.
අපි රා-ඉක්ගේ කොන්ත්‍රාත් එක නැති කරන එක ගැන බැලුවා තමයි,
ඒත් එහෙම කළේ නෑ.
තාම කිසි දෙයක් ඔප්පු වෙලා නෑනේ.
ඒත් මම දැක්කා ප්‍රෙස් රිලීස් එකක තියෙනවා
ඔයාලා එයාගේ කොන්ත්‍රාත් එක කැන්සල් කරනවා කියලා.
කොටස්කාරයෝ කලබල වෙන එක නවත්තන්නයි එහෙම කළේ.
අපිට පෙන්නන්න ඕන වුණා
කම්පැණිය මේකට ඉක්මනට ඇක්ෂන් ගන්නවා කියලා, එච්චරයි.
සිද්ධිය වුණු රෑ, ඔයාලා දෙන්නා එකට නේද හිටියේ?
ඔව්.
කොන්සර්ට් එක ඉවර වෙලා අපිට ගණන් හිලව් බලන්න තිබුණා.
එදා වෙන මොකුත් වුණේ නැද්ද?
දෝ රා-ඉක් සහ කන්ග් වූ-සොන්ග් රණ්ඩු වුණා වගේ දෙයක්...
නෑ. එයාලා කවදාවත් රණ්ඩු වෙලා නෑ. එක පාරක්වත් නෑ.
එදා රෑ මම වූ-සොන්ග් එක්කත් පොඩ්ඩක් කතා කළා,
එයා බොහොම සාමාන්‍ය විදිහට කතා කළේ.
කීයට විතරද ඔයාලා කතා කළේ?
මට මතක නෑ.
කීයටද? මම බලන්නම්.
හරි.
ආවද. වාඩි වෙන්න.
මේ ජේ-හී සහ යොන්ග්-බින්.
එයාලා තමයි රා-ඉක් සහ වූ-සොන්ග් එක්ක ගෝල්ඩ් බෝයිස් එකේ ඉන්නේ.
මේ චොයි ජේ-හී සහ ලී යොන්ග්-බින්.
එයාලා ගැන මේ දෙන්නට වඩා දන්න කෙනෙක් නෑ.
ඒකයි මම මේ දෙන්නට එන්න කිව්වේ.
මම චොන්-උන් ලෝ ෆර්ම් එකේ නීතිඥ මැන්ග් සේ-නා.
මම මේ කේස් එකේ දෝ රා-ඉක් වෙනුවෙන් පෙනී ඉන්නවා.
ආවට ස්තුතියි. මට දැනගන්න දේවල් ටිකක් තියෙනවා.
මොකද වුණේ කියලා තේරුම් ගන්න,
අපිට ඊට කලින් සහ පස්සේ වුණු දේවල් හරියට දැනගන්න ඕනේ.
මට ආරංචි වුණා සිද්ධියට දවසකට කලින් ඔයාලා රා-ඉක්ගේ කොන්සර්ට් එකේදී හම්බුණා කියලා.
එදා මොකද වුණේ කියලා කියන්න පුළුවන්ද?
විශේෂ දෙයක් වුණේ නෑ.
ඒත් මම අහලා තියෙනවා මෙම්බර්ස්ලා ඔක්කොම එදා කොන්සර්ට් එකට එන්න හිටියේ කියලා,
ඒත් ඒක කැන්සල් වුණාලු
-ඔයාලා අතරේ ඇති වුණු ප්‍රශ්නයක් නිසා. -කවුද එහෙම කිව්වේ?
රා-ඉක් එක්ක ඔයාලගේ සම්බන්ධය කොහොමද?
අපි හොඳින් හිටියේ. ඇයි?
-ජේ-හී. -මෙයා අමුතු ප්‍රශ්න අහනවනේ.
මම ඔයා ගැන යන කටකතා කියවලා තියෙනවා.
ඔයා හැම තිස්සෙම අපරාධකාරයෝ නිදහස් කරනවා, මිනිස්සු ඔයාට හොඳටම බනිනවා.
-කොහොමද මනුස්සයෙක් එහෙම කරන්නේ? -චොයි ජේ-හී!
වූ-සොන්ග් මැරිලා!
අර පිස්සා හින්දා.
හැමෝම දන්නවා
එයා මොන වගේද, කොච්චර සැර පරුෂද කියලා.
එයාට තරහා ගියාම බඩු මුට්ටු පොළොවේ ගහලා කුණුහරුපෙන් බනිනවා.
කොන්සර්ට් එක දවසේ එයා මටත් ගැහුවා.
ගැහුවා?
එහෙනම් රා-ඉක් මෙම්බර්ස්ලට ගහනවා කියන කතාව ඇත්තක්.
මේක දැක්කම,
ඔයාට ඒ තිරිසනාව ආරක්ෂා කරන්න නම් බැරි වෙයි.
බලන්න. එයා වූ-සොන්ග්ට කරලා තියෙන දේ බලන්න.
-රා-ඉක්. -වූ-සොන්ග්! මම...
ඔයා මට කිව්වේ නෑනේ...
හැමදේම තනියම කරන්න හදන්න එපා...
කවුරුත් නෑ. කවුරුත්ම නෑ.
එයා මිනීමරුවෙක් නෙවෙයි කියලා ඇත්තටම විශ්වාස කරන කවුරුත් නෑ.
මිනීමැරුම් චෝදනා එල්ල වී ඇති ගායක දෝ රා-ඉක්ගේ මව,
ඔහුට එරෙහි චෝදනා ගැන ප්‍රකාශයක් නිකුත් කරලා තියෙනවා.
සම්මුඛ සාකච්ඡාවකදී ඇය කිව්වේ
තමන්ගේ පුතා කවදාවත් එහෙම දෙයක් කරන්නේ නෑ කියලා.
හැබැයි එයා වැරැද්දක් කරලා තියෙනවා නම්,
දැන්වත් ඇත්ත කියලා සමාව ගන්න ඕනේ කියලත් ඇය කිව්වා...
ඔයා ඒක නවත්තන්න තිබුණා!
ඒ නිවුස් එක නිසා අපේ මාර්කට් එක 10% කින් බැස්සා.
හරි, මම එයාගේ කොන්ත්‍රාත් එක ගැන බලාගන්නම්.
ඔයා අර රිපෝට්ස් ටික නවත්තන්න බලන්න.
ඉන්න...
මම පස්සේ ගන්නම්.
කමක් නෑ.
ඔයා මෙච්චර වෙලා කොහෙද හිටියේ? ෆෝන් එකත් ආන්සර් කළේ නෑනේ.
මම ඔයාව හෙව්වා.
ඇයි?
මගේ කොන්ත්‍රාත් එක කැන්සල් කරන්නද?
වූ-සොන්ග්ට මොකද වුණේ කියලා මට කියන්න.
මම විස්තර කළොත්,
ඔයා මාව විශ්වාස කරයිද?
ඒක තීරණය වෙන්නේ ඔයා කියන කතාව අනුව.
දැනට, ඔයාගේ සෝලෝ ඉවෙන්ට් එක නිසා වෙච්ච පාඩුව
-පියවන්නත් අපිට ලොකු ගාණක් යනවා-- -වූ-සොන්ග් මැරිලා!
එයා මැරිලා, ඒත් ඔයාට වටින්නේ සල්ලි විතරද?
ඔයාට එයා එච්චරද? නිකන්ම පාඩුවක් විතරද?
එතකොට ඔයා?
ඔයාට වූ-සොන්ග් කියන්නේ කවුද?
ඔයා මොනවද මේ කියන්නේ?
-ඔයා දන්නවනේ එයායි මමයි-- -නෑ, මම මුකුත් දන්නේ නෑ.
එදා රෑ මොකද වුණේ කියලා දන්න එකම කෙනා ඔයා විතරයි.
ඔයා නිර්දෝෂියි කියලා ඔප්පු කරන්න පුළුවන් කාටද?
ඒක ඔප්පු වෙනකල්, අපිට ඔයා වෙනුවෙන් කරන්න පුළුවන් දෙයක් නෑ.
ඔයාව විශ්වාස කරන්නවත් බෑ.
ඉතින්, අන්තිමේදී,
ඔයාලා මාව අත ඇරලා දානවා විතරයි නේද.
මේ වෙනකොට,
ඔයාගේ ගේයි කාර් එකයි ඔක්කොම තාවකාලිකව පවරාගෙන ඇති.
ඔයාගේ අම්මා ඔයාගේ නමින් ගොඩක් ණය අරන් තියෙනවා.
මේ නඩුවත් එක්ක, ඔයාට කවදාවත් ඒවා ගෙවන්න බැරි වෙයි කියලා හිතලා,
ණයකාරයෝ හරි ඉක්මනට ක්‍රියාත්මක වෙනවා.
දැන් පවා, ඔයාගේ අම්මා...
සල්ලි අරගෙන හැමතැනම සම්මුඛ සාකච්ඡා දෙනවා.
ඒක නවත්තන්න මම පුළුවන් හැමදේම කරනවා.
ඔයා වෙනුවෙන් මට කරන්න පුළුවන් අන්තිම දේ මේකයි.
දෝ මී-ක්‍යුන්ග් මහත්මිය?
"මැන්ග් සේ-නා"?
මම කතා කරපු ගමන් දුවගෙන ආවා නේද.
ඔයා කොහොමද මගේ නම්බර් එක හොයාගත්තේ?
ඔයා ගොඩක් තැන්වල විස්තර දීලා තිබුණනේ,
ඉන්ටවු දෙන්න ඉල්ලගෙනම ගිහින්.
මේ මගේ පුතානේ. මගේ පැත්තෙනුත් යමක් කියන්න එපැයි.
ඒක වැරදිද?
මේ ප්‍රශ්න අස්සේ ඔයා දිගටම ඉන්ටවු දීගෙන ගියොත්,
ඒකෙන් වැරදි තොරතුරු පැතිරිලා මිනිස්සු නඩුව දිහා බලන විදිහ වෙනස් වෙන්න පුළුවන්.
වෙනස් වෙනවා?
මම මගේ පුතා ගැන වෙන කාටත් වඩා දන්නවා. ඒකයි මම කතා කරන්නේ.
මේ ලෝකේ වෙන කවුරුත් නෑ මම ඇරෙන්න ඒ කොල්ලා වෙනුවෙන් කතා කරන්න.
මම එයාට තියෙන හැමදේම දුන්නා,
මට පෙරලා ලැබුණේ ද්‍රෝහිකම විතරයි.
එයා සල්ලි ටිකක් වෙනුවෙන් තමන්ගේ අම්මටත් නඩු දැම්මා. එයා නොකරන දෙයක් නෑ.
මැඩම්, තාම කිසි දෙයක් ඔප්පු වෙලා නෑ.
ඔව්, තාම නෑ.
ඒත් එයා ඒක කරන්න ඇති. එහෙනම් මොකද? වැරදක් කළා නම් එයා විඳවන්න ඕනේ.
මම එයාව හැදුවේ එහෙමයි.
ඒ වුණාට එයා මගේ පුතානේ.
මට කීයක් විතර ලැබෙයිද?
-ඔයා මොකක්ද අදහස් කළේ? -අනේ යන්න.
මම දන්නවා ඔයත් ජීවත් වෙන්න සල්ලි හොයනවා කියලා.
කොහොමත් ඇත්ත හැදෙන්නේ සල්ලි මතනේ. නේද?
මම පොඩි ගානක්නේ ඉල්ලන්නේ.
ඔයා මගෙන් සල්ලි කඩාගන්නද හදන්නේ?
මේ දවස්වල මගේ කට ටිකක් ගණන්.
මාධ්‍යවේදියොත් මට ගෙවනවා.
ගෝල්ඩ් බෝයිස්ලගේ පළවෙනි ඇල්බම් එකේ ඔයාගේ පුතා හදපු සින්දුවක් තියෙනවා.
එයා කිව්වේ එයාගේ පොඩි කාලේ මතක් කරගෙන ඒක ලිව්වා කියලා.
මට දැන් තේරෙනවා ඇයි ඒක එච්චර දුක හිතෙන විදිහට තිබුණේ කියලා.
ඔය දෙන්නා අතර වෙච්ච හැමදේම මම දන්නේ නෑ.
හැබැයි මම එක දෙයක් හොඳටම දන්නවා.
ඔයාගේ පුතා මිනිස්සු වෙනුවෙන් සින්දු කිව්වේ,
ඒ අයට ප්‍රශ්න දරාගන්න, හිත හදාගන්න,
ආයේ බලාපොරොත්තුවක් හොයාගන්න පුළුවන් වෙන්න.
ඒත් පේන විදිහට ඒ සින්දුව
ඔයාට කවදාවත් දැනුනේ නෑ.
කනගාටුයි.
ඔයා මොනවද මේ කියවන්නේ?
මෙතන ඉඳන්, මාධ්‍ය ඉස්සරහ කට අරින එක නවැත්තුවොත් හොඳයි කියලා මම ඔයාට කියනවා.
දෝ රා-ඉක්ට පොඩ්ඩක් හරි හානියක් වෙන තව එක ඉන්ටවු එකක් හරි එළියට ආවොත්,
මම අපහාස කිරීමේ චෝදනා යටතේ නඩු දාලා,
වන්දිත් ඉල්ලනවා.
මට පුළුවන් හැම නීතිමය පියවරක්ම මම ගන්නවා.
එහෙනම්.
ඒයි!
කොහොමද මිනිස්සු මේ තරම්...
ඔව් චුන්ග්-ජේ.
මොකක්?
දැන් මොකද කරන්නේ? මම කිව්වනේ එයා ගැන ඇහැ ගහගෙන ඉන්න කියලා!
එයා ගියේ පිටිපස්සේ දොරෙන්, මම හිතුවේ එයා ඒකෙන්ම එළියට එයි කියලා!
ඔයා කලින්ම මට ජීපීඑස් එක ගැන කිව්වා නම්,
අපිට මෙහෙම වෙන්නේ නෑනේ!
මම කිව්වා නම්,
ඔයා ආයෙත් මට ස්ටෝකර් කියලා බනිනවනේ. මම කොහොමද කියන්නේ!
මොනවා වුණත්, ඉක්මනට එන්න!
-ඉතින් ඔයා අනිත් අයට මැසේජ් කළේ නැද්ද? -මම කිව්වනේ කළේ නෑ කියලා.
ඊයේ හම්බවෙමු කියලා කතා වුණා නම්, ඔයා ඒ වෙලාවෙම ඒ අයට කියන්න තිබුණා.
-එහෙනම් ඔයාම අහන්නකෝ හම්බවෙමුද කියලා. -දැන් අහලා මොකටද?
නෑ, මම කියන්න හැදුවේ...
අරවා දැකලා පුරුදුයි වගේ...
මොකක්?
-අර බලපන්. -මොකක්ද?
මෝඩයා! ළඟට ගිහින් බලපන්.
ඒ නයිස් යුනිවර්සල් ගෝල්ඩ් ලිමිටඩ් සපත්තු.
අම්මට සිරි, ඇත්ත නේන්නම්.
-ලෝකෙටම තියෙන්නේ සීයක් විතරයි නේද? -ඔව්.
-ඒවා ෆේක් වෙන්න ඇති. -බලමුකෝ චෙක් කරලා.
ඕයි!
ගලවපන් ඕවා.
-මොකක්? -ගලවපන්.
-මට බලපු ගමන් කියන්න පුළුවන් ඔරිජිනල් ද කියලා. -මට ෂුවර් ඕක ෆේක්.
ඕවා යුනිවර්සල් ගෝල්ඩ් නෙවෙයි. ෆේක් නේද?
මේ වගේ කුණු ගොඩවල්වලටත් හුස්ම ගන්න දෙනවනේ.
මූට පිස්සුද කොහෙද.
ඒයි.
-තොට මැරෙන්න ඕන වෙලාද? -ඔව්.
හරි.
මට මැරෙන්න ඕන.
ඉතින් මට උදව් කරපන්.
මරපන් මාව.
කරපන්. මරපන් මාව!
පොඩ්ඩක් ඉඳපන්, මේ අරූ නේද...
නේද? අර මිනී මරපු ගෝල්ඩ් බෝයිස් එකේ එකා නේද?
යකෝ!
ඇත්තටමද?
ඔව් බන්, අම්මට සිරි!
විනාසයි.
පාගපන් මූව!
පරයා.
මිනීමරුවා!
ෂික්.
ඒයි! තමුන්ගේ පඩියෙන් 20%ක් කපනවා!
එයා ඒ පැත්තට ගිය එකට මම මොනවා කරන්නද?
මාත් එනවා යන්න!
මම මේක විකුණන්නද?
-මේ වීඩියෝ එක නම් හිට් වෙනවා. -මම කියන්නේ මේවා ඔරිජිනල් බාන්ඩ.
මට දාලා බලන්න දීපන්කො.
-පලයන් යන්න! -මෙතන පොඩ්ඩක් බලන්න.
මේ වෙලාවේ අර සපත්තු දාගෙන හිටපු කෙනා කොහෙද ඉන්නේ?
-කවුද මේ ගෑනු කෙනා? -මම තමයි මේ සපත්තුවල අයිතිකාරයා. ඇයි?
ඔයාට මාත් එක්ක රවුමක් යන්න ඕනෙද?
ඔයාට මගේ සපත්තු බලන්න ඕනේ නම්...
-මොන මගුලක්ද! -ඇයි පාර හරස් කරගෙන ඉන්නේ?
අත ඇරපන්! යකෝ!
පලයන් යන්න!
තමුන් කවුද? ඇයි මේ වලියක් දාගන්න හදන්නේ?
කාලකන්නියා!
-අනේ මට සමාවෙන්න. -මොකක්ද තමුන්ගේ ප්‍රශ්නේ?
අපිට වෙලාව නෑ. කියනවා.
කෝ අර නයිස් යුනිවර්සල් ගෝල්ඩ් ලිමිටඩ් දාගෙන හිටපු කෙනා?
රා-ඉක්?
ඔයාට හොඳයිද?
ගොඩක් තුවාලද?
ඔළුව පොඩ්ඩක් උස්සන්න.
-සද්දේ වැඩියි. -මොකක්?
සද්දේ වැඩියි, මට පිස්සු වගේ.
මේ මගුල් සින්දුව නවතින්නෙම නෑ.
ඒක මගේ ඔළුව ඇතුලේ වද දෙනවා.
මැරෙන්න තිබුණේ මමයි කියලා කියනවා.
හැමදේම දැන්ම ඉවරයක් කරන්න කියලා.
ඒත් ඇයි මම මේ තරම් මෝඩ? මට ඒකවත් කරගන්න බැරිද.
මම දන්නවා ඒක...
දරාගන්න බැරි තරම් වේදනාකාරී දෙයක් කියලා.
මම දන්නවා ඔයාට හැමදේම අත ඇරලා දාන්න ඕන කියලා.
ඒ වුණාට...
අපිට නැති වුණු කෙනා වෙනුවෙන්,
අපි ඒ රෑ වෙච්ච ඇත්ත හොයාගන්න ඕනේ.
අන්තිම වෙනකල්... අපිට අත අරින්න බෑ.
එතකල්...
මම ඔයා ළඟින්ම ඉන්නවා.
ඔයාට හැම උත්තරයක්ම ලැබෙනකල්.
ලෙස: ග්වාක් බ්‍යුන්ග්-ග්‍යුන්
එතකොට සැකකරු අපරාධය ප්‍රතික්ෂේප කරනවද?
ඔව්.
මේ වෙලාවේ පාපොච්චාරණයක් ගන්න තරම් සාක්ෂි අපිට මදි.
අනික විත්තිය කියනවා එතනට තුන්වෙනි පාර්ශ්වයක් ආවා වෙන්න පුළුවන් කියලා,
ඒක ටිකක් විශ්වාස කරන්න පුළුවන් කතාවක්.
අපිට පරීක්ෂණ ඒ පැත්තට හරවන්න වෙයි වගේ.
එතකොට නීතිඥවරයා පරීක්ෂණ වෙනස් කරන්නේ
විත්තිය කියන දේවල් පදනම් කරගෙනද.
බ්‍යුන්ග්-ග්‍යුන්.
කියන්න.
ඔයා හිතන්නේ රජයේ නීතිඥයෙක් කියන්නේ කවුරු කියලද?
නීතිඥයෙක් කියන්නේ යුක්තිය සහ සත්‍යය සොයන
-නීතියේ ආරක්ෂකයෙක්... -නෑ.
නීතිඥයෙක් කියන්නේ ඒකට නෙවෙයි.
නීතිඥයෙක් කියන්නේ පාපොච්චාරණයක් ගන්න කෙනෙක්ට.
සාක්ෂි තිබුණත් නැතත්, එක්කෙනෙක්ව සැකකරුවෙක් විදිහට තෝරගත්තට පස්සේ,
ඒ මනුස්සයා වරද පිළිගන්නකල් එයාව අත අරින්නේ නැති කෙනෙක්ට.
අන්න එයාටයි නීතිඥයෙක් කියන්නේ.
හරි.
මේක දෙන්නෙක් ඉන්න කේස් එකක්, එතනින් එක්කෙනෙක් මැරෙනවා.
ඒකේ තේරුම් ගන්න අමාරු මොකක්ද?
මට සමාවෙන්න. මම බැලුවේ වෙන මොනවා හරි වෙන්න පුළුවන්ද කියලා.
ඔයා දන්නවනේ...
මේ නඩුව ඔයාට අරන් දෙන්න මම කොච්චර මහන්සි වුණාද කියලා, නේද?
ඇඟිල්ලක්වත් හොලවන්නේ නැතුව දිනන්න පුළුවන් නඩුවක්,
අනික මේ තරම් මිනිස්සුන්ගේ අවධානය තියෙන එකක් ලේසියෙන් ලැබෙන්නේ නෑ.
ඔයා හරියට වැඩේ කළොත්, ඔයාගේ වටිනාකම වැඩි කරගත්තොත්,
ඒකෙන් ඔයාට කෙළින්ම දේශපාලනයට යන්න පුළුවන්.
හැමෝම බලාගෙන හිටපු ගොදුර මම ඔයාට ගෙනත් දුන්නා.
-වරදින්නේ නැති වෙන්න වැඩේ ඉවර කරන්න. -මම ඒක මතක තියාගන්නම්.
අනික අර විත්තියේ නීතිඥවරිය...
එයා ගිහින් තියෙන්නෙත් ඔයා ගිය ඉස්කෝලෙටමයි.
එහෙමද?
නමුත් පන්සීයකට වඩා හිටපු බැච් එකක,
-මට හැමෝවම දැනගන්න බෑනේ... -ඒ පන්සීය දෙනා අතරින්,
එයා දිගටම ඔයාව පහු කරගෙන පළවෙනියා වුණා.
එයා ඉස්කෝලෙන් අස්වෙනකල්ම.
එයාගේ නම මැන්ග් සේ-නා, නේද?
මැන්ග් සේ-නා.
ගඳයා.
මිනීමරුවා
දැන් මොකද කරන්නේ, මැන්ග් සේ-නා?
පව් අනේ.
ගඳයා.
ඔයාගේ ඇස් දෙක නම් ඇත්තටම භයානකයි.
මොකක්?
ඔයත් කාට හරි වැඩක් දෙන්නද කල්පනාව?
ෂික්.
වෙලාව නම් අන්තිමයි.
ඇයි එදා රෑ වැස්සෙ?
මම ආපහු ආපහු දාලා බැලුවා, ඒත් මොකුත්ම පේන්න නෑ.
NVR එක කැඩුනේ නැත්නම්, මේක හරිම ලේසි වැඩක් වෙන්න තිබුනා.
-ගෙවල් වල අය මොකද කියන්නේ? -හැමදාම වගේ තමයි.
මම විස්තර අහන්න හැදුවම, එයාලා දේපල වල ගණන් බහියි කියලා කලබල වෙනවා.
-කවුරුත් කෙලින් උත්තරයක් දෙන්නේ නෑ. -අලුත් එක්කෙනාට මොකුත් හම්බුනාද?
ඔව් සර්.
මේක පොඩ්ඩක් බලන්න පුලුවන්ද? මොකක්දෝ අමුත්තක් තියෙනවා.
මොකක්ද?
එදා රෑ, මිනිහා කියලා තියෙන්නේ බොන ගමන් ළඟ කඩේකට ගියා කියලා.
තව බීම ටිකක් ගන්න.
හරි, ඒත් ඒ වෙලාව මැරුණා කියලා සැක කරන වෙලාවට වඩා ගොඩක් වෙනස්නේ.
ඔව්, ඒත් මේ හරිය තමයි අමුතු.
මිනිහා බීම ගේන්න ගියා කිව්වට, මිනිහා මුකුත් අරගෙන නෑ.
නිකන්ම එළියට ගිහින්.
අනික...
මිනිහා දකුණු පැත්තෙන් ඇතුලට ආවට,
එළියට ගිහින් තියෙන්නේ වම් පැත්තෙන්.
මම මැප් එක බැලුවා, ඇත්තටම ඒ පාර වැටෙන්නේ කඳු නගින පාරකට.
ඒ හරියෙ වෙන මොකුත් නෑ.
ඒක පුදුමයිනේ.
ඇයි මිනිහා හොඳ පාරක් තියෙද්දි කඳු පාරකින් යන්න ඇත්තේ?
සමහරවිට පුරුද්දක් වෙන්න ඇති?
එයා අයිඩල් කෙනෙක් හින්දා, ඇඟ ගැන හිතලා වෙන්න ඇති.
නිකන්ම දේවල් වෙන්නේ නෑ.
හැම දේකටම හේතුවක් තියෙනවා.
මේ කඩේ ඉඳන් අර කඳු පාරට යනකම්
කිලෝමීටර් පහක් ඇතුළත තියෙන ඔක්කොම CCTV ටික ගන්න.
තේරුණාද?
එතන අනිවාර්යයෙන්ම මොකක් හරි තියෙනවා.
ඒ කාලේ...
මට හිතුනේ මේ ලෝකේ කිසිම තැනක මට ඉඩක් නෑ කියලා.
ගෝල්ඩ් කැබරේ
මේ දුක පිරුණු ලෝකේ
ගොඩක් මිනිස්සු වෙන් වෙලා යනකොට
කාලයක් ගෙවිලා ගියාට පස්සේ
එකපාරටම ආදරයක් මතු වුනා
මම අතනට නැග්ගොත් දේවල් වෙනස් වෙයිද දන්නේ නෑ?
ජීවිතයම කැප කරපු ආදරයක්
පොඩ්ඩක් එළියට එනවා.
-ඇයි? -ඉක්මනට!
හා.
ආදරයේ රෝස මලක් පිපෙන්නේ හදවතක විතරයි
සැබෑ, අවංක ආදරය හඳුනන
වෛරයක් නැති
ඉතින් මම දවසක් එතනට නැග්ගා.
ඔයා සීමාවක් නැතුව ආදරේ දෙනකොට
අන්තිමේදී මිනිස්සු මං දිහා බැලුවා.
මල් සිය ගණන් පිපෙනවා
රා-ඉක්ට ඇත්තටම පුලුවන්.
ඔයාට පුලුවන් මගේ ලස්සන හීන ලෝකයට යන්න
නියමයි, රා-ඉක්!
ඒත්…
මෙතනින් වාඩි වෙන්න.
මෙතන ඉන්න.
මම ගොඩක් ආසාවෙන් හිටපු තැන මට දරාගන්න බැරි තරම් ලොකු වුනා.
ඒක හිමීට මාව ගිලගන්න පටන් ගත්තා.
මට දැන් මේක එපා වෙලා.
මට මේවා කරන්න බෑ.
රා-ඉක්, උඹ සින්දු කියන්න ආසයිනේ.
ගුම් මහත්තයා මට සල්ලි සේරම ගෙවලා ඉවරයි.
ඒ හින්දා උඹ ඒ සල්ලි වලට හරියන්න වැඩ කරන්න ඕනේ.
මම දැනගන්නකොට, මට තිබුණු හැම දේම නැති වෙලා ඉවරයි.
පෙපර් ෆෙස්ටිවල්
ට්‍රොට් ගායන තරුව - දෝ රා-ඉක්
ගෝල්ඩ් කැබරේ
කාලකන්නියා!
එදා තමයි මට එයාව හම්බුනේ.
මං ළඟින් හිටගෙන ලෝකෙන් ආපු හැම ප්‍රශ්නෙකටම මුහුණ දීපු ඒ මෝඩයා.
යමු.
මාවත් එක්කන් යන්න!
ඒ කරදරකාරයා හින්දා,
මට හැමදේම දරාගන්න පුලුවන් වුනා.
පරාජයන්...
ඒ වගේම ජයග්‍රහණ.
අපි එකට ඉන්නකොට, බය වෙන්න කිසිම දෙයක් තිබුනේ නෑ.
ඇත්තටම මුකුත් තිබුනේ නෑ.
මේක මෙහෙම වුනේ කොයි වෙලාවෙද?
කොහොම හරි, එච්චරයි.
එදා රෑ, වූ-සොන්ග් යි මමයි නිකන් බිව්වා විතරයි.
අපි සිංදු අහ අහ,
හිනාවෙවී කතා කර කර හිටියේ.
එහෙනම් කියන්න පුලුවන්ද...
මට එහෙම පාලනයක් තියෙනවද?
එදා දවසේ මොකද වුනේ?
ඔයාට මේක කොහෙන්ද හම්බුනේ?
මේක හම්බුනු තැන නෙමෙයි වැදගත්.
වැදගත්ම දේ තමයි කවුරුහරි දැකලා තියෙනවා ඔයාලා දෙන්නා රණ්ඩු වෙනවා.
අපි රණ්ඩු වුනේ නෑ.
අපි පුරුදු වෙනකොට, සමහර වෙලාවට වාද කරගන්නවා, කෑගහගන්නවා.
කොන්සර්ට් එක ළඟ නිසා මම හිටියේ ආතතියෙන්.
ඔයාට විශ්වාසද?
ඔව්, මට විශ්වාසයි.
ඇහෙන්න කියපුවම ඒක වඩා පැහැදිලියි.
මම නෙමෙයි මිනීමරුවා.
ඒ හින්දා ඔයා කිව්වා වගේම,
මම මගේ මතකය ආපහු ගන්නම්.
අනික මගේ ගෙදරත් සීල් තියලානේ.
ඒ හින්දා මට ටික කාලෙකට මෙහෙ ඉන්න වෙයි කියලා හිතෙනවා.
මොකක්? මොකක්ද කිව්වේ?
ඔයාමනේ කිව්වේ, මම හෝටලේක වගේ නැවතිලා
මිනිස්සුන්ට අහු වුනොත් ප්‍රශ්න ඇති වෙයි කියලා.
අනික මට නුපුරුදු තැනක තනියම ඉන්නත් බෑ.
ඔයා කිව්වනේ මගේ ළඟින් ඉන්නවා කියලා.
මෙං සේ-නාගේ පුද්ගලික සටහන
ප්‍රොසිකියුටර් ග්වක් බ්යුන්-ග්‍යුන්
කොහොමද ඒ මූණ මෙහෙම වුනේ...
-මොකක්ද? -මුකුත් නෑ.
දෝ රා-ඉක්ට පෙනී ඉන්න කියලා දන්වන්න.
එයා ආයේ ඒක මග ඇරියොත්, අපි වොරෙන්තුවක් ගන්නවා.
ග්වක් මහත්තයා. ඔයා කාර්යබහුලද?
හැම තිස්සෙම.
ෂා, මාර ජනෙල් නේ.
ඉර එළියත්... මරු.
මේ මාබල් ද?
අනේ, එක පාරක් විතරයිනේ.
ඔයා දන්නවනේ මගේ මාමණ්ඩි බිස්නස් ලෝකේ ලොකු ඩයල් එකක් කියලා.
අපේ පවුලට කිට්ටු වුනොත් ඔයාගේ රස්සාවත් නිකන් හයිවේ එකක්, ඔටෝබාන් එකක් වගේ වෙයි--
එහෙනම් ඇයි ඔයාගේ රස්සාව වංගු ගැහිච්ච කඳු පාරක් වගේ වෙලා තියෙන්නේ?
අනේ ඔහොම වෙන්න එපා. මගේ නෑනා හරිම ලස්සනයි.
මම ඇයි ඔයාට මගේ ඩෑෂ්කැම් එක පෙන්නන්නේ?
වොරෙන්තුවක් තියෙනවද?
ඒ මඟුල් වොරෙන්තුව.
බොස්, එයා ආන්සර් කරන්නේ නැද්ද?
මිනිහා මොනවා කරනවද මන්දා? මට පිස්සු වගේ.
මම සභාපති හොංව පෞද්ගලිකව කීප වතාවක් හම්බෙලා තියෙනවා.
එයා අවුරුදු ගාණක ඉඳන් තාත්තා එක්කත් ෆිට්.
අනික මම ඔයාගේ මස්සිනා එක්ක ලෝ කොලේජ් එකට ගියේ,
ඉතින් අපේ ලොකු සම්බන්ධයක් තියෙනවා.
එතකොට මට ඔයා එක්ක පැයක් විතරද තියෙන්නේ?
මොකක්ද?
පවුලේ දේවල්, රස්සාව, කාලගුණය, මේ ඔක්කොම ගැන කතා කරත්,
ඒක පැයක්වත් අදින්න අමාරුයි.
මම අහලා තියෙනවා ප්‍රොසිකියුටර්ලා සතියකට තුන් හතර පාරක් බ්ලයින්ඩ් ඩේට්ස් යනවා කියලා.
ඉතින් මම හිතුවේ ඔයාට ඕන වුනේ තවත් කම්මැලි හමුවීමක් ඉක්මනට ඉවර කරගන්න කියලයි.
එහෙනම් අපි මොනවා ගැනද කතා කරන්න ඕනේ විනෝද වෙන්න?
ම්ම්ම්...
ඔයා දැන් කරන කේස් එක ගැන කොහොමද?
මම හිතන්නේ නෑ ඒක විනෝදජනක දෙයක් කියලා.
ඒ අයිඩල් ද ඇත්තටම මිනීමරුවා?
මට කේස් එක ගැන කතා කරන්න බෑ. ඒකෙන් තොරතුරු එළියට යන්න පුලුවන්.
මම හිතන්නේ නෑ එයා ඒක කරා කියලා.
ඒක ඕනවට වඩා පැහැදිලියි.
ඇත්ත ජීවිතේ කතා පොත් වගේ නෙමෙයි. ගොඩක් කේස් වලට පැහැදිලි උත්තර තියෙනවා.
ඒත් අත්අඩංගුවට ගන්න දාපු වොරෙන්තුව ප්‍රතික්ෂේප වුනානේ සාක්ෂි මදි කියලා.
සාමාන්‍යයෙන් එහෙම වෙන්නේ 20% ක් වගේ අවස්ථා වලදි නේද?
ඔයා ඒ වාර්තාව කැඩුවා.
ඔයා නීතිය ගැන ගොඩක් දේවල් දන්නවනේ.
මම මහන්සි වෙලා ඉගෙන ගත්තා මොකද මට ඔයා ගැන දැනගන්න ඕන වුනා.
අපි සමහර විට ජීවිත කාලෙම එකට ඉඳියිනේ.
මට හැම තිස්සෙම ඕන මගේ කණ්ඩායම දිනන්න.
එහෙනම් ඔයා බය වෙන්න දෙයක් නෑ.
මම වගේ ප්‍රොසිකියුටර්ලාට,
ෆයිල් එක අතට ගත්තම කියන්න පුලුවන් මේකට නඩු දාන්න පුලුවන්ද බැරිද කියලා.
සැකකාරයොත් එහෙමයි.
එයාලගේ ඇස් දිහා බලපු ගමන් මට කියන්න පුලුවන් එයා ඒක කරාද නැද්ද කියලා.
ඒක ටිකක් අහංකාර කතාවක් නේද?
එයා නිවැරදිකාරයෙක් වුනොත් මොකද වෙන්නේ?
එහෙම වෙන්නේ නෑ.
ඒ අයිඩල් තමයි වැරදිකාරයා.
ඔයාගේ ෆෝන් එක ගොඩ වෙලාවක ඉඳන් වයිබ්‍රේට් වෙනවා.
ඔයා හරි. සමාවෙන්න.
මම අර කලින් කිව්ව දෝ රා-ඉක් ගිය පාරවල් ගැන...
අර කන්ද පැත්තෙන් ගිය එක.
ඒ වෙලාවේ එතනින් ගිය ටැක්සි එකක් අපිට හම්බුනා.
ඒත් ඩ්‍රයිවර් අපිට සපෝට් කරන්නේ නෑ. මට හිතෙන්නේ මිනිහා මොනවා හරි හංගනවා.
ඉතින් ඔයාට දැන්ම වොරෙන්තුවක් ඕනද?
ඔව්, දැන්ම ඕන. ඔයා එළියෙද ඉන්නේ?
හරි. මම වොරෙන්තුවක් ඉල්ලලා ඔයාට කෝල් කරන්නම්.
රිසිට් පත
මට බෑ.
මේක හරි නෑ.
මම කොහොමද මූණ දෙන්නේ...
ඔයා මොකක් හරි වැරැද්දක් කරාද?
ඔයා කිව්වනේ ඔයා මොකුත් කරේ නෑ කියලා.
ඔයා ගියේ නැත්නම්, මිනිස්සු ඔයාව තවත් වැරදියට තේරුම් ගනීවි.
අනික මේ ඔයාගේ යාළුවගේ අන්තිම ගමනනේ.
ඔයා පසුතැවෙයි
ඔයා එයාට සමු දුන්නේ නැත්නම්.
දැන් ඉඳන්,
එක දෙයක් ගැන විතරක් අවධානය දෙන්න.
පල්ලිය
ඔයාගේ මූණෙන් හැම හැඟීමක්ම අයින් කරන්න.
දෝ රා-ඉක් මහත්තයා, ඔයා චෝදනා පිළිගන්නවද?
ඔයා චෝදනා පිළිගන්නවද?
කරුණාකරලා වචනයක් කියන්න.
මේ වෙලාවේ ඔයාට මොකද හිතෙන්නේ?
හිතේ තියෙන ඔක්කොම බයයි කලබලයි අයින් කරගන්න.
අවධානය දෙන්න
ඔයාගේ හදවතට විතරක්.
කැන්ග් වූ-සොන්ග්
මේ අන්තිම සමුදීම ගැන විතරක් හිතන්න...
ඔයා ඉස්සරහා ඉන්න කෙනා වෙනුවෙන්.
දෝ රා-ඉක් මහත්තයා, කරුණාකරලා වචනයක් කියන්න.
-දෝ රා-ඉක් මහත්තයා! -දෝ රා-ඉක් මහත්තයා!
කරුණාකරලා වචන කීපයක් කියන්න.
මට සමාවෙන්න, ඒත් දෝ රා-ඉක් මහත්තයා අද මෙහෙට ආවේ කැන්ග් වූ-සොන්ග් මහත්තයා වෙනුවෙන් ශෝකය ප්‍රකාශ කරන්න.
ඔයාලට ප්‍රශ්න තියෙනවා නම්, ඒවා පැමිණිලි පාර්ශවයෙන් අහන්න...
වූ-සොන්ග් කියන්නේ මගේ එකම යාළුවා.
මම කරන්න පුළුවන් හැමදේම කරනවා
ඒ නිසා ඇත්ත මිනීමරුවා කවුද කියලා එළිවෙයි.
මම පරීක්ෂණ වලට පුළුවන් හැම විදියකින්ම උදව් කරනවා.
මම කොහොම හරි මිනීමරුවව හොයාගන්නවා.
මට හම්බුණා!
ඇත්තටම.
ඉක්මනට බලන්නකෝ.
මොකක්ද ඒ?
මේ ඉන්නෙ, මේ දෝ රා-ඉක් නේ.
-ඒත් එතකොට... -ඔව්.
මම දැනන් හිටියා මොකක් හරි දෙයක් තියෙනවා කියලා...
පොඩ්ඩක් ඉන්න, ඒ මොකක්ද?
එයා මොකද මේ කරන්නේ? ඇයි එයා පරීක්ෂණ කරන්නේ නැත්තේ?
ඔයා කාර්යබහුල පාටයි. අපි වෙන දවසක එන්නම්.
ඔයා කොහේ ඉඳන් ද ආවේ?
මොකක්?
ඔයා නෙවෙයි.
මම ඇහුවේ මේ නීතිඥතුමියගෙන්.
ඔයාව දැකලා පුරුදුයි වගේ.
මම පෞද්ගලික ප්‍රශ්න වලට උත්තර දෙන්නේ නෑ.
ආ හා.. එහෙමද. හරි හරි.
තාම ඉස්සර වගේමයි. හරිම ආඩම්බරයි, සැරයි.
මොකක්ද කිව්වේ?
මම කිව්වේ වාඩි වෙන්න කියලා.
මට ඔයාට පෙන්නන්න දෙයක් තියෙනවා.
කරුණාකරලා වාඩි වෙන්නකෝ.
එදා රෑ බොන්න දේවල් ඉවර වුණු නිසා ඔයා කඩේට ගියා කිව්වා නේද?
හැමදේම පටිගත වෙනවා, හරිද?
හැබැයි මේකේ පේන විදියට
ඔයා හිස් අතින් තමයි එළියට ඇවිත් තියෙන්නේ.
මම හොයපු දේ තිබුණේ නෑ, ඒ නිසා නිකන්ම ආවා. කෙටි පාරකින් ආවේ.
ඒ කියන්නේ අර සීසීටීවී, ලයිට් එහෙම මුකුත් නැති කැලෑ පාරද?
හැබැයි ප්‍රශ්නේ කියන්නේ, ඒ පාරෙන් ගියාම ගෙදරට යන දුර වැඩි වෙනවනේ.
යාළුවෙක් ගෙදර බලන් ඉද්දි, රෑ කරුවලේ
ඔයා තෝරගත්තේ ඈත පාරක්.
ඒක අමුතුයි නේද?
නීතිඥතුමනි, ඔයාගේ ඔය ප්‍රශ්නේ පදනම් වෙලා තියෙන්නේ ඔයාගේ හිතුමතේටනේ.
කරුණාකරලා එහෙම අනුමාන කරන එක නවත්වන්න.
සමාවෙන්න ඕනේ.
හැබැයි අපේ රස්සාවේ හැටියට,
අපි හැමදාම කරන්නේ පරණ සිද්ධි ආයෙම වර්තමානයට ඇදලා ගන්න එකනේ,
ඊටපස්සේ ඒවා තේරුමක් තියෙන විදියට ගළපනවා.
කවුරු හරි හංගන්න දඟලන ඇත්තක් එළිදරව් කරගන්න.
ඔයාට ගෙදර යන්න විනාඩි 40ක් විතර ගිහින් තියෙනවා.
වෙන පාරකින් ගියා වුණත්,
විනාඩි 20කට වඩා යන්න විදියක් නෑ.
ඇයි එච්චර වෙලා ගියේ?
ඔයා දන්නවනේ,
ඔයාගේ සේවාදායකයා කියන දේවල් වල නොගැලපීමක් තිබුණොත් ඒක දැන් රෙකෝඩ් වෙනවා කියලා.
උසාවිය ඒක කොහොම භාරගනීවිද කියන එක විනිසුරුවරු තීරණය කරයි.
ඔයාගේ සේවාදායකයාට ඇත්ත කියන්න තියෙන අන්තිම අවස්ථාව නැති කරන්න එපා.
මම ආයෙත් අහන්නම්.
මිස්ටර් දෝ රා-ඉක්,
උත්තර දෙන්න කලින් හොඳට හිතන්න.
ඇයි ඔයා එදා රෑ එහෙට ගියේ?
මම කිව්වනේ.
ඔයා මට හැමදේම කියන්න ඕනේ! එතකොට විතරයි මට ඔයාට උදව් කරන්න පුළුවන්!
මම කිව්වනේ, මට අමතක වුණා.
කොහොමද එච්චර වැදගත් දෙයක් අමතක වෙන්නේ...
ඔයාට අමතක වුණේ නෑ, නේද?
ඔයා මගෙන් මොකක් හරි හංගනවා නේද? මොකක්ද ඒ?
මම කලින්ම කිව්වනේ.
මම කඩේට ගියා. මට ඕන දේ එතන තිබුණේ නෑ, ඒ නිසා මම ආවා.
-මම ව්‍යායාම වෙන්නත් එක්ක රවුම් පාරෙන් ගියේ. -ඔයා හිතනවද මම ඕක විශ්වාස කරයි කියලා?
මිස්ටර් දෝ රා-ඉක්, හේයි!
ප්‍රශ්න කරන එක දැන්ම ඉවරද?
ඇයි? ඔයාට මොකක් හරි හම්බුණාද?
අපිට හම්බුණා.
හැබැයි...
-අපිට දෙයක් හම්බුණා, ඒත්... -මොකක්ද ඒ?
ඒක...
එදා රෑ එයාට කෙනෙක්ව මුණගැහිලා තියෙනවා.
ඒ කෙනා තමයි...
මිස්ටර් දෝ රා-ඉක්...
පොඩ්ඩක් ඉන්න.
මම ඔයාගේ නීතිඥවරියනේ.
මම ඔයාට දාපු එකම කොන්දේසිය ඔයාට මතක නැද්ද?
ඔයා දැක්ක දේවල්, අහපු දේවල් ඔක්කොම මට ඇත්තම කියන්න ඕනේ,
එදා රෑ සිද්ධිය ගැන හීනෙන් දැක්කත් කියන්න ඕනේ කියලා.
එහෙම නැතුව මම මේ නඩුව භාරගන්නේ නෑ කියලා කිව්වනේ.
ඒත් ඔයා දැන්ම මගෙන් දේවල් හංගනවා නම්--
මම මුකුත් හංගන්නේ නෑ.
මට පොඩ්ඩක් පැටලුනා. මගේ ඔළුවේ හැමදේම එකට පටලැවිලා තියෙන්නේ--
නෑ, ඔයා බොරු කියන්නේ.
ඔයාගේ බෙල්ල රතු වෙලා, ඇස් ඔබ මොබ දුවනවා.
ඒක ඔයා බොරු කියද්දී වෙන දෙයක්!
ඔයා කොහොමද ඒක දන්නේ?
ඒක දන්නේ මට ගොඩක් ළඟ අය විතරයි.
නීතිඥ මෑන්ග්!
රා-ඉක්!
අපි හිතුවේ ඒ කෙනා දෝ රා-ඉක්ගේ හවුල්කාරයා කියලා.
ඒත් බලන් ගියාම...
එයා හදලා තියෙන්නේ මෙයාව මරන්න.
හැඟීම් වැඩක් නෑ. ආ, එයත් පිරිමියෙක්නේ.
එයාගේ වයසත් එක්ක බලද්දී, ඔයා හිතනවද එයා කාත් එක්කවත් යාළු වෙලා ඉඳලා නෑ කියලා?
ඔයා මේ මොකද කරන්නේ?
සිහියට එන්න, මෑන්ග් සේ-නා!
එයා නිකන්ම සේවාදායකයෙක් විතරයි.
මම ඒක එදා රෑ දැක්කා.
මට උත්තර දෙන්න!
ඔයා එදා රෑ කොහෙද හිටියේ?
ඔයා දැන් කොච්චර අමාරු තැනකද ඉන්නේ කියලා තේරෙනවද?
මම කොහොමද ඔයාව විශ්වාස කරලා ඔයා වෙනුවෙන් කතා කරන්නේ, මිස්ටර් දෝ රා-ඉක්?
පුළුවන් නම්,
මට ආයෙත් ඈත් වෙලා ඉන්න ඕනේ.
💜💜සිංහල පරිවර්තනය : සුලෝචනා ජයකොඩි💜💜